Big Bang (grup musik)

**Big Bang** (Hangul: 빅뱅; ègaya'aghi è ḍâlem sakabbhina aksara kapital) panèka grup lakè' ḍâri Korèa Lao' sè èbhângon sareng YG Entertainment. Grup panèka èresmiaghi è tangghâl 19 Agustus 2006, kalabân lèma' angghuta: G-Dragon, T.O.P, Taeyang, Daesung, sareng Seungri. Èḍominasi sareng alèran hip hop, ḍebutta kabbhi cokop suksès, kalabân album pertamana, Bigbang Vol.1, sè kajhuwâl kantos 48.000 èksèmplar. Kesuksèsan kabbhi jen atambâ saamponna rèlèssa album kènè' pertama kabbhi, Always, kalabân single "Lies" (Hangul: 거짓말; RR: Geojitmal). Laghu panèka marajâè tangga laghu Korèa è ḍâlem bâkto pètto' minggu ros-terrosân bân aghâbây kelompo' panèka èghâdhui penghargaan 'Song of tge Year' è Mnet Korean Music Festival 2007.

Album kènè' kaghungnah kabbhi  jhughân noro'è suksèssa album-album sabellunna, Hot Issue kalabân single "Last Farewell" (Bhâsa Korèa: 마지막 인사; RR: Majimak Insa) sareng Stand Up kalabân single "Day by Day" (Bhâsa Korèa: 하루 하 Haru). Saellana narèma penghargaan 'Artis of the Year' è Mnet Korean Music Festival 2008, kalompo' panèka malanjhâng jangkauan ka Jeppang è taon sè sami kalabân cara rèlès album Korèa sè nomer ḍuwâ' Remember sareng album Jepang pertama Number 1, sarta ngaollè tello' penghargaan è MTV Video Music Awards Japan ka-9. Salèrana kabbhi makalowar tello' album studio Jeppang laènna, èngghi panèka Big Bang (2009), Big Bang 2 (2011) sarebg Alive (2012). È tengnga salèrana kabbhi apromosi è Jeppang, para angghuta molaè ajhâlânaghi aktivitas kadhibik: Taeyang sareng G-Dragon makalowar album solo, G-Dragon sareng T.O.P abhângon subunit GD & TOP, Seungri sarebg Daesung tampil è ḍâlem tèater musikal tor dhâddhi host TV, sarta T.O.P abintangè è pan-saponapan filem sareng acara televisi.

Saamponna ḍuwâ' taon ambu ḍâri sakabbhina aktivitas è Korèa Lao', Big Bang abâli è taon 2011 kalabân album kènè' Tonight (2011). Massa promosi album panèka èalangè karana pan-saponapan angghuta sè ngaghungè masala hokom. È akhèr taon, Big Bang muncul è acara MTV Europe Music Awards 2011 mènangka pemennang penghargaan 'Best Worldwide Act'. Tello bulân saterrossa, Big Bang makalowar album mènè Korea Alive (2012) sè ngèbâ grup panèka ngaollè penghargaan 'Artist of the Year' kaḍuwâna è Mnet Asian Music Awards 2012. Alive dhâddhi album Korèa sè partama sè maso' ka tangga laghu Billboard 200, salaèn ka'rowa rèng-orèng kabbhi jhughân molaè tur dhunnya sè partama, sè ataju' Alive Galaxy Tour 2012. Saellana tello taon ambu, è taon 2015 Big Bang aghâbây comeback sè sanget èantos-antos kalabân dhunnyana musik kalabân marèlès empa' single, M, A, D sareng E, mènangka bâgiyân ḍâri album stuḍio katello'na, MADE. Album tunggalla rèng-orèng ka'rowa suksès, baik secara komersial maupun kritis, kalabân ajhuwâl lebbi ḍâri 13,3 juta èksèmplar è sabbhân Asia sarta kelompo' panèka mennang penghargaan 'Artist of the Year' katello' è Mnet Asian Music Awards 2015.

Keterlibatan para angghuta è ḍâlem nyoson sareng aghâbây musik dhibi', otamana G-Dragon, ampon aghâbây bânnya' pujian sareng hormat ḍâri para ahli inḍustri musik. Rèng-orèng ka'rowa ampon mennang bânnya' penghargaan sareng mecca pan-saponapan rèkor, è antarana dhâddhi artis sè palèng paju salanjhângnga massa è Cyworld sareng narèma penghargaan 'Artist of the Year' sè palèng bânnya' è Mnet Asian Music Awards. Karana popularitas global sareng kontribusi ḍâ' K-pop, Hollywood Reporter ngajellasaghi jhâ rèng-orèng ka'rowa mènangka "boy band palèng rajâ è dhunnya."

Tangghâl 31 Mèi 2023, T.O.P ampon  ajhârbhâ'aghi jhâ' abâ'na ampon kalowar ḍâri kalompo' kasebbhut.

## Sombher